Държавен вестник, бр. 30, 2011 г., стр. 7

БРОЙ  30	
Д Ъ Р Ж А В Е Н  В Е С Т Н И К 	
СТР.  7  
метални опаковки, излязло от употреба елек­
трическо и електронно оборудване, негодни 
за употреба батерии и акумулатори и излезли 
от употреба моторни превозни средства се 
привеждат в съответствие с изискванията на 
чл. 13а, ал. 3 в 9-месечен срок от влизането 
в сила на този закон.
(2) Лицата, извършващи дейностите с от­
падъците по ал. 1, подават пред компетентния 
орган заявление за изменение и/или допъл­
нение на притежаваното от тях разрешение 
по чл. 12, ал. 1, т. 1 по реда на чл. 45 или 
заявление за издаване на нов регистрационен 
документ по реда на чл. 50 в срока по ал. 1. 
Предходният регистрационен документ запазва 
действието си до издаването на новия, но не 
по-късно от изтичането на срока по ал. 1.
(3) В случаите по чл. 13а, ал. 3 компетент­
ният орган извършва проверка на място и в 
срок до два месеца от подаване на заявлението 
или от отстраняване на нередовности и/или 
представяне на допълнителната информация 
се произнася с решение, като изменя и/или 
допълва разрешението или мотивирано отказ­
ва да измени и/или допълни разрешението 
на основанията на чл. 45, ал. 8.
(4) Обжалването на решението по ал. 3 не 
спира изпълнението му.
(5) При неизпълнение на изискването по 
ал. 2 разрешението по чл. 12, ал. 1, т. 1 и/или 
регистрационния документ по чл. 12, ал. 4 
запазват действието си до изтичането на срока 
по ал. 1. Дейността на площадката се пре­
установява в тримесечен срок от изтичането 
на срока по ал. 1.
Законът е приет от 41-ото Народно съ­
брание на 30 март 2011 г. и е подпечатан с 
официалния печат на Народното събрание.
Председател на Народното събрание: 
Цецка Цачева
4119
РЕШЕНИЕ
за приемане на Годишния отчет за дейността 
на Комисията за защита на личните данни 
през 2010 г.
Народното събрание на основание чл. 86, 
ал. 1 от Конституцията на Република България
Р Е Ш И :
Приема Годишния отчет за дейността 
на Комисията за защита на личните данни 
през 2010 г.
Решението е прието от 41-ото Народно 
съб­рание на 31 март 2011 г. и е подпечатано 
с официалния печат на Народното събрание.
Председател на Народното събрание: 
Цецка Цачева
4259
МИНИСТЕРСКИ СЪВЕТ
ПОСТАНОВЛЕНИЕ № 80 
ОТ 1 АПРИЛ 2011 Г.
за предоставяне на допълнителни средства от 
централния бюджет за 2011 г. по бюджета на 
Министерството на външните работи
МИНИСТЕРСКИЯТ СЪВЕТ
П О С Т А Н О В И :
Чл. 1. Министърът на финансите да пре­
достави от централния бюджет по бюджета 
на Министерството на външните работи за 
2011 г. допълнителни средства в размер до 
3 015 000 лв. за отпечатване на визови сти­
кери и осигуряване нормалната работа на 
консулските служби по издаването на визи в 
съответствие със задълженията на Република 
България, свързани с присъединяването към 
Шенгенското пространство. 
Чл. 2. Министърът на финансите да из­
върши съответните промени по бюджета на 
Министерството на външните работи за 2011 г.
Заключителни разпоредби
§ 1. Постановлението се приема на осно­
вание чл. 28, ал. 1 и чл. 34, ал. 1 от Закона 
за устройството на държавния бюджет.
§ 2. Изпълнението на постановлението 
се възлага на министъра на финансите и на 
министъра на външните работи.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
4263
ПРЕЗИДЕНТ 
НА РЕПУБЛИКАТА
УКАЗ № 66
На основание чл. 98, т. 8 от Конституцията 
на Република България
П О С ТА Н О В Я В А М :
Награждавам проф. Митко Минков Михов­
ски с орден „Св. св. Кирил и Методий“ първа 
степен за големите му заслуги в областта на 
образованието и науката и по повод 70 години 
от рождението му.
Издаден в София на 31 март 2011 г.
Президент на републиката: Георги Първанов
Министър-председател: Бойко Борисов
Подпечатан с държавния печат.
Министър на правосъдието:
Маргарита Попова
4346